 Guddoomiyaha Kooxda Xidigaha Cirka Mr Maxamed Xuseen Dhabeeye isaga oo hadalkiisa sii wata, isla markaana ka hadlaya sida uu u arko hadalkii Wasiirka Ciyaaraha, waxa uu yidhi Wasiirka Ciyaaraha Mr Raygal waxaan leeyahay arintan aad waxa dhibta yar ka dhigtey ee aad horjoogsatey dadbaa ku soo dagaalamay reer Somaliland ah iyo kuwo Soomaalida kaleba leh oo markii uu tartanka Bariga iyo Badhtamaha Afrika socday in mudo ah u ban-dhigay oo yidhi hadii aad Koonfurtii Somalia soo casuunteen dhinaca kale ee Waqooyiga waxa ka jirta dawlad iyo Magaalooyin nabdoon iyo dhalinyaro Ciyaarta oo xaq u leh inay ka soo qaybgalaan Tartankaas, markaa waa tii sanadkii hore dhacday ee la ina soo casuumay ee waliba waxa la soo casuumay Magaca Xidhiidhka kubadda Kolayga Somaliland oo markaa taas ayeynu ku tagnay laakiin hadalkii Wasiirka Ciyaaraha ka soo yeedhay ee uu ku lahaa waa wax aan micno lahayn aad ayaanu uga xunahay una Cambaaraynaynaa, waxaanay u muuqataa inaanu Wasiirku garanaynin Xilkii loo doortey oo waxa uu u haystaa uun inuu masuul ka yahay Ciyaaraha Gobolada iyo inuu Hargeysa iyo Burco uun wada ciyaarsiiyo, xaqiiqatana waxaas oo dhan waxa ka wayn sidii ay Somaliland banaanka ugu bixi lahayd ee ay ula soo ciyaari lahayd dalalka dunida oo xaga diblomaasiyada xataa hadii laga eego wax wayn ku soo kordhinaysa gooni isku taaga Somaliland iyo Madaxbanaanida dalkeena. 